Følte mig dum og latterliggjort. Ekspedienten respekterede overhovedet ikke mine gentagne afslag på hans tilbud, og hørte kun sig selv snakke. Derimod blev mine afslag latterliggjort, og købssituationen meget ubehagelig.

Efter at have bestemt mig på egen hånd, præcis hvilken mobil jeg ville have, samt hvordan (uden abb.), var ekspedientens eneste simple opgave at tage mobilen ud af det låste skab, indtaste mine oplysninger i computeren og derefter lægge mobilen op til kassen til betaling.
I løbet af hvad der ellers skulle have været en kort og simpel process (handel), formåede ekspedienten at skabe en meget utilfreds og rystet kunde, som gik fra butikken med beslutningen om ikke at komme her igen foreløbig med den behandling som fandt sted.

Hvad der skulle have været en kort og god handel, var tæt på at udvikle sig til et decideret skænderi og mundhuggeri, omkring noget så harmløst som forsikringsaftaler og abbonnement-skift. Denne udvikling skete på baggrund af talrige afslag fra min side på både abb. skift, forsikringsaftale, samt ekstra køb af cover til telefonen. Ekspedienten og jeg havde tydeligvis to vidt forskellige opfattelser af, hvad mit behov var, og hvad der generelt var smart at gøre. Men her forventes i høj grad en professionalisme hos ekspedieten, som går på at høre og respektere mine ønsker i forbindelse med handelen - især når jeg gentagne gange i situationen takker pænt nej til de ekstra tilbud. Men ekspedienten blev ved med at overhøre mine afgjorte beslutninger.

Ovenstående nævnte mundhuggeri, bestod primært af meget aggresive spørgsmål fra ekspedienten omkring mine personlige anliggender, så som indboforsikring, nuværende teleabb., samt en diskussion om hvor ofte folk taber eller skader deres mobiltelefon. Der blev spurgt til ting som ordninger, priser, fordele, risici etc., som jeg modvilligt skulle stå og redegøre for midt i butikken, samtidig med at en meget forudindtaget ekspedient, mente at hans argumenter bare ikke kune modargumenteres. Dette var stærkt rystende, da jeg ikke under nogen omstændigheder vil finde mig i at skulle stå og argumentere for mine private aftaler, som på ingen måde kommer denne eksepdient ved.
Jeg er klar over at sælgere generelt vil sælge mere, og komme med ekstra forslag og tilbud - dette er deres job. Dog kan det ikke forsvare, at samtlige afslag ikke bliver respekteret og taget seriøst, som det burde være sket allerede efter det første afslag.

Jeg havde i denne situation fra start, gjort opmærksom på at jeg ikke var interesseret i at skifte abb., da jeg var tilfreds med det jeg havde. Dette endte med at jeg skulle stå i længere tid og forsvare mig mod alverdens argumenter fra ekspedienten, som til sidst nærmest rystede på hovedet af mig, og i øvrigt overhovedet ikke hørte eller tog mine ord seriøst. Det var meget tydeligt at mine gentagne afslag på ekspedientens ekstra tilbud resulterede i en fornærmende opførsel fra hans side. Til sidst blev jeg nærmest direkte latterliggjort for mine valg. "Du vil simpelthen ikke spare penge?", endte ekspedienten flere gange med at spørge på en mere og mere nedladende, respektløs, arrogant og sukkende facon. 

Alt dette kom stærkt bag på mig, da jeg inden besøget i butikken allerede havde bestemt mig for, hvilken vare jeg ville have, til hvilken pris, og med hvilke ydelser. Dette forventede jeg naturligvis ville være en simpel god og kort handel, men det blev til et rent mareridt i forhold til disse forventninger. 

Aldrig har jeg fået så ringe en service, og når servicen tilmed kun bestod af at tage en kasse ud af et skab og at taste et navn i en computer, er det imponerende at ekspedienten kunne skabe så dårlig en kundeoplevelse ud fra omstændighederne.